b'\n_START_ARTICLE_\nIn\xc5\xbeenirji brez meja\n_START_SECTION_\nZgodovina\n_START_PARAGRAPH_\nPrva organizacija z imenom Ing\xc3\xa9nieurs sans fronti\xc3\xa8res (ISF) je bila ustanovljena v Franciji v osemdesetih, v \xc5\xa0paniji in Italiji pa v devetdesetih letih prej\xc5\xa1njega stoletja. Organizacija v Kanadi, ki je ena najve\xc4\x87jih, je bila ustanovljena konec devetdesetih let. Z njihovo pomo\xc4\x8djo je bila leta 2001 ustanovljena organizacija v Veliki Britaniji. Istega leta je bila organizacija ustanovljena tudi v Coloradu v ZDA. V Nem\xc4\x8diji je bila organizacija ustanovljena leta 2003 v Marburgu.\n_START_SECTION_\nMednarodno sodelovanje\n_START_PARAGRAPH_\n\xc5\xa0tevilne organizacije In\xc5\xbeenirji brez meja so povezane v organizacijo Engineers Without Borders - International (EWB-I), ki je zdru\xc5\xbeenje nacionalnih organizacij s ciljem spodbujati sodelovanje, izmenjavo informacij in pomo\xc4\x8d med \xc4\x8dlanicami. Zdru\xc5\xbeenje je leta 2004 ustanovil prof. Bernard Amadei, sicer tudi ustanovitelj ameri\xc5\xa1ke organizacije._NEWLINE_Nekatere organizacije, kot kanadska, \xc5\xa1panska in druge niso \xc4\x8dlanice zdru\xc5\xbeenja, vendar pa na razli\xc4\x8dne na\xc4\x8dine aktivno sodelujejo med seboj.\n_START_SECTION_\nOrganizacija v Sloveniji\n_START_PARAGRAPH_\nPo razpolo\xc5\xbeljivih podatkih organizacije v Sloveniji zaenkrat \xc5\xa1e ni.'